open-index/open-wikipedia-markdown huggingface dataset:
אסון המוקש בחוות הלימוד

[250px|ממוזער|שמאל|[מצבה|מצבת החניך יונתן בן-שמעון בבית הקברות שייח' באדר. מצבות ההרוגים באסון עוצבו בתבנית אחידה]]
**אסון המוקש בחוות הלימוד** בירושלים התרחש ב-13 במרץ 1950. נערים חניכי החווה הביאו אליה מוקש שמצאו, והוא התפוצץ וגרם למותם של שבעה נערים בגילאי 16 עד 18.

## האסון
המוסד החינוכי "חוות הלימוד" מצא עצמו לאחר מלחמת העצמאות בשטח מפורז בדרום מזרח ירושלים, כ-500 מטר מקו הגבול. לאחר המלחמה למדו בחווה עשרות חניכים, רובם עולים מטורקיה.

ביום האסון יצאו כמה מחניכי החווה, לאחר תום לימודיהם, לקטוף כלניות בשטח שבין החווה והגבול. הם מצאו חפץ מתכתי שסברו שהוא נראה כפרימוס ונטלו אותו עמם בחזרה לחווה. הנערים הכניסו את החפץ למטבח החווה. אחת מעובדות המטבח חשדה בחפץ והזעיקה למקום מדריך של החווה, שהיה קצין לשעבר בצה"ל.

המדריך הרחיק את המוקש לשטח הפתוח, כמאה מטר מחדר האוכל של החווה. שם ירה לעברו ארבע יריות מאקדח שהיה ברשותו במטרה לפוצצו, אך המוקש לא התפוצץ. המדריך החל ללכת חזרה לחווה, ואז הרים אחד מהנערים שנמצאו במקום את המוקש והשליך אותו אל סלעים בשטח. כתוצאה מכך התפוצץ המוקש.

עקב ההתפוצצות והרסיסים שהמטירה נפגעו המדריך ועמו 17 מהנערים שנמצאו בקרבת המוקש. שניים מהנערים נהרגו במקום. רוב הפצועים נפצעו פצעים קשים.

האסון אירע בשעה 17:30. קול ההתפוצצות נשמע למרחוק וענן עשן היתמר מעל מקום האסון. במקום נראה מחזה קשה וקמה מהומה.

משקיפי האו"ם מארמון הנציב הסמוך נזעקו למקום והחלו להעביר במכוניותיהם את הנפגעים לבתי החולים הדסה ושערי צדק במרכז העיר. פצועים אחרים הועברו לשם באמבולנסים של מגן דוד אדום.

לאחר האסון באו לחווה השרים גולדה מאיר ודוד רמז וכן חברי הכנסת בבה אידלסון ויצחק בן-צבי, שאשתו רחל ינאית בן-צבי הייתה מנהלת החווה.

הטרגדיה הסלימה לאחר ששלושה מהפצועים מתו מפצעיהם ביום האסון ועוד שניים מתו בימים הבאים. הנערים שנהרגו הובאו לקבורה בבית הקברות בשיח באדר בירושלים. אנדרטה הוקמה לזכרם, והם הוכרו לימים כחללי פעולת איבה.

## חקירת האסון
משקיפי האו"ם החלו לחקור ראשונים את האסון. לאחריהם חקרה אותו משטרת ישראל באמצעות ועדת בדיקה שהוקמה ובה שלושה קצינים. מסקנות הוועדה הוגשו לכנסת ב-20 במרץ. הוועדה מצאה כי המוקש היה מדגם ששימש את צה"ל ומשקלו היה חמישה קילוגרם. היא קבעה שהחניכים שהביאו את המוקש אל החווה נהגו בחוסר זהירות, שכן הוזהרו מפני הימצאות מוקשים בשטח. כמו כן קבעה כי המדריך שטיפל במוקש התרשל כאשר לא הרחיק ממנו את החניכים.

## ראו גם
* אסון הילדים

## קישורים חיצוניים

* ידיעות באתר עיתונות יהודית היסטורית:
** 5 נהרגו ו-12 נפצעו ממוקש בחוות הלימוד בירושלים, חרות, 14 במרץ 1950
** 5 נערים נהרגו, 12 נפצעו בהתפוצצות מוקש, הבקר, 14 במרץ 1950
** שמות ההרוגים והפצועים, הבקר, 14 במרץ 1950
** מזועזעים חידשו ילדי חוות-הלימוד עבודתם הבוקר, מעריב, 14 במרץ 1950
** מסקנות הוועדה לחקירת אסון המוקש הובאה לכנסת, הצופה, 21 במרץ 1950
* תמונת האנדרטה שהוקמה לזכר שבעת הנערים

## הערות שוליים

קטגוריה:ישראל: התפוצצויות
קטגוריה:ירושלים: אירועים
קטגוריה:ירושלים המחולקת: היסטוריה
קטגוריה:ירושלים: חינוך
קטגוריה:1950 בישראל
קטגוריה:אסונות בישראל
קטגוריה:אישים הקבורים בבית הקברות שייח' באדר
קטגוריה:ישראל: תאונות
מדליין דין

**מדליין דין קונאנה** (באנגלית: **Madeleine Dean Cunnane**; נולדה ב-6 ביוני 1959) היא פוליטיקאית ומשפטנית אמריקאית, המכהנת כחבר בית הנבחרים של ארצות הברית מטעם מחוז הקונגרס הרביעי של קהיליית פנסילבניה, מאז 2019. דין, חברת המפלגה הדמוקרטית, מייצגת מחוז קונגרס השוכן במחוז מונטוגומרי, מחוז פרוורי של צפון פילדלפיה. טרם היבחרה אל הקונגרס של ארצות הברית הייתה חברה בבית המחוקקים המדינתי של פנסילבניה.

## ביוגרפיה
דין, בת הזקונים במשפחתם של בוב ומרי דין, נולדה בגלנסייד שבפנסילבניה. היא למדה בבית הספר התיכון אבינגטון, השלימה בכבוד רב את לימודיה הגבוהים באוניברסיטת לה סאלה, ולאחר מכן השלימה לימודי תואר שני באוניברסיטת וידנר. כעבור זמן מה הייתה לבוגרת אוניברסיטת פנסילבניה. לאחר לימודי המשפטים, דין שבה לאזור פילדלפיה ועסקה בעריכת דין. לאחר מכן היא פתחה משרד עורכות דין קטן משלה, ושימשה כיועצת פנים לעסקי האופניים הגדלים של בעלה.

לאחר שעבדה והתנדבה בעולם הפוליטי במשך עשרות שנים, וילדיה גדלו, גמלה בלבה ההחלטה לפתוח גם היא בקריירה פוליטית. היא כיהנה כנציבה בעיריית אבינגטון, ובשנת 2012 התמודדה אל בית הנבחרים המדינתי של פנסילבניה. בבית התחתון של בית המחוקקים התמקדה בסוגיות חברתיות כמו רפורמה במשפט פלילי, שוויון זכויות, אתיקה וכיוצא באלה. לאחר הטבח בבית הספר היסודי סנדי הוק, הקימה דין ביחד עם עמיתה לסיעה הדמוקרטית את השדולה למניעת "אלימות באקדחי יד". ב-2015 מונתה לוועדת הנשים של מושל פנסילבניה, שייעצה למושל בענייני מדיניות וחקיקה בנוגע למעמד האישה. בנובמבר 2017 השיקה מסע בחירות לתפקיד סגן המושל, אך בהמשך נטשה אותו לטובת התמודדותה לקונגרס.

בפברואר 2018, לאחר שינוי משמעותי בהרכב הדמוגרפי של מחוזות הקונגרס בפנסילבניה בוצע בהוראת בית המשפט העליון של המדינה, הודיעה דין כי תגדע את מסע הבחירות שלה לתפקיד סגן המושל ובמקום זאת תתמודד אל בית הנבחרים של ארצות הברית במחוז הקונגרס הרביעי. המחוז היה בעבר מחוז הקונגרס ה-13, שיוצג בידי עמיתה הדמוקרטי ברנדן בויל . עם זאת, בויל מתגורר בפילדלפיה, שם שטחי העיר הוסבו למחוז הקונגרס השני, ולכן החליט להתמודד במחוז זה לכהונה שלישית בקונגרס. ב-15 במאי 2018 גברה דין בבחירות המקדימות על שני יריבים, שירה גודמן וחבר הקונגרס לשעבר ג'ו הופל. בבחירות הכלליות ניצחה את דן דייוויד, מועמד המפלגה הרפובליקנית, וגרפה 63.45% מקולות הבוחרים. היא הייתה אחת מארבע נשים דמוקרטיות שנבחרו לקונגרס מפנסילבניה בבחירות 2018

דין חברה בוועדת המשפט של בית הנבחרים ובוועדה לשירותים פיננסיים. ב-12 בינואר 2021 מונתה דין לאחת מתשעת "מנהלי בית הנבחרים" במהלך משפט ההדחה השני של דונלד טראמפ.

## קישורים חיצוניים

* 

* 

## הערות שוליים

קטגוריה:אמריקאים ילידי פנסילבניה
קטגוריה:עורכות דין אמריקאיות
קטגוריה:נוצרים רומים-קתולים אמריקאים
קטגוריה:בוגרי אוניברסיטת לה סאל
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:חברי האספה הכללית של פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
אורי מנצור

**אורי מנצור** (נולד ב-15 בנובמבר 1949) הוא איש עסקים ישראלי, אשר שותף בבעלות בחברת "דלק" חברת הדלק הישראלית ובחברת דלק ישראל נכסים, ומחזיק במפעלי תעשייה ונדל"ן. שימש כנשיא קבוצת הכדורסל הפועל ירושלים במשך 15 שנים. בשנת 2020 העריך העיתון TheMarker ששווי נכסיו נע בין 1.5 ל–2 מיליארד ש"ח.

## ביוגרפיה
מנצור נולד בירושלים, וגדל בשכונת בית הכרם. אביו, ניסים מנצור, היה בעלים של תחנת מוניות במרכז העיר, מוסך וסוכנות לייבוא רכב בשכונת ממילא, אחר כך נכנס גם לעסקי הנדל"ן. מנצור השתלב בעסקי המשפחה, ובסוף שנות ה–70 נכנס לעסקי ייבוא אוטובוסים. הוא ייבא אוטובוסים מוגמרים עם שלדות מתוצרת חברות מאן, מרצדס, סקניה, איווקו ומרכב מתוצרת חברת איריזר הספרדית.

בשנת 1995 נכנס כשותף להקמת מפעל ופורג'ט באופקים. המיזם קיבל מענק ממרכז ההשקעות במשרד התעשייה והמסחר, מייצר בדים לא ארוגים, ומעסיק 180 עובדים. בהמשך הוקמו מפעלים נוספים בפולין ובסין. מנצור גויס במקור כמשקיע על ידי המייסדים של המפעל, וכעבור כמה שנים הפך לבעלים יחיד. בשנת 2003 רכש את מפעל החיתולים "טפנוקים", בהשקעה של כ-5 מיליון ש"ח, לאחר שהמפעל פשט את הרגל עקב התחרות עם המותגים הבינלאומיים האגיס ופמרפרס. בתחילת 2015 פרץ סכסוך עבודה במפעל ופורג'ט באופקים. העובדים השביתו את המפעל למשך שבועיים, בדרישה להעלאת שכר מעל שכר המינימום, ששולם לרובם, דרשו שיחתם איתם הסכם קיבוצי וישופרו תנאי העסקתם. לאחר שהשביתה הסתיימה העובדים חתמו על הסכם שכר חדש.

בשנת 2014 מכר מנצור את עסקי ייבוא האוטובוסים לקבוצת אלייד תמורת יותר מ–50 מיליון ש"ח. לאחר המכירה חבר לאנשי העסקים אלי להב ואיליק רוז'נסקי, בעלי חברת להב אל.אר, ונכנס איתם להשקעות בעסקי נדל"ן מניב בגרמניה. באוקטובר 2020 רכשה הקבוצה יחד 60% מהבעלות בחברת "דלק" חברת הדלק הישראלית, כאשר מנצור שילם 260 מיליון ש"ח עבור 30% מהמניות. לאחר הרכישה הודיעו שבכונתם לפצל את דלק ישראל לשתי חברות. הראשונה תחזיק 54 מתחמי תדלוק שבבעלות דלק ישראל, כחברת נדל"ן עם הון עצמי של 400 מיליון ש", ותשכיר אותם בדמי שכירות של כ-50 מיליון ש"ח בשנה. החברה השנייה היא זו שתשכור את המתחמים הללו, תחזיק את פעילות רשת "מנטה" ואת כל שאר התחנות. בכוונתם בעיקר להשביח את הנדל"ן, והם מתכננים להנפיק בבורסה את החברה השנייה. הפיצול נעשה באפריל 2021 עם הקמתה של חברת דלק ישראל נכסים, וביולי 2025 מניותיה של זו נרשמו למסחר בבורסה לניירות ערך בתל אביב, כשמנצור מחזיק ב-26.72% מהבעלות.

## פעילות ציבורית ונדבנות
מנצור תרם 13 מיליון ש"ח להקמת בית הכנסת היכל אוריאל שבמבשרת ציון, שם הוא מתגורר.

בשנת 1994, לאחר שקבוצת הכדורסל הפועל ירושלים הייתה על סף פירוק בעקבות קשיים כספיים, סיפק לה מימון ומונה לנשיא המועדון, באוקטובר 2009 פרש מהתפקיד.

בשנת 2014 נחשף כי מנצור תרם למימון הגנתה של שולה זקן. אחר כך אמר כי זקן ביקשה ממנו, במהלך ביקור ב"שבעה" על אמו, כסף למימון הגנתה המשפטית והוא עזר לה. באותה עת התברר כי מנצור לא ידע שגם אהוד אולמרט דאג להעברת כספים לזקן לצורך הגנתה המשפטית.
 
## הערות שוליים

קטגוריה:אנשי עסקים ישראלים
קטגוריה:מיליארדרים ישראלים
קטגוריה:ישראלים שנולדו ב-1949
היועץ המדעי לנשיא ארצות הברית

**היועץ המדעי לנשיא ארצות הברית** (באנגלית: **Science Advisor to the President**) הוא אדם המופקד על מתן חוות דעת מייעצת וניתוח בענייני מדע וטכנולוגיה עבור נשיא ארצות הברית. היועץ המדעי הראשון, וניבר בוש, שהיה יושב ראש המשרד למחקר ופיתוח מדעי, שירת את הנשיאים פרנקלין דלאנו רוזוולט והארי טרומן במשך עשור, בשנים 1941–1951.

## סקירה כללית
לאחר מלחמת העולם השנייה, הנשיא הארי טרומן החליף את המשרד למחקר ופיתוח מדעי ב"וועדה המייעצת למדע" בשנת 1951, כסוכנות ממשלתית עצמאית. המשרד הועבר אל הבית הלבן ב-21 בנובמבר 1957 על ידי הנשיא דווייט אייזנהאואר כדי לספק ייעוץ והמלצות במסגרת המירוץ לחלל. המירוץ התחיל בהשקת ברית המועצות את ספוטניק 1, הלוויין המלאכותי הראשון ששוגר על ידי האדם לחלל.

ועדה זו המשיכה לפעול גם בממשליהם של דווייט אייזנהאואר, ג'ון פיצג'רלד קנדי, לינדון ג'ונסון וריצ'רד ניקסון עד לשנת 1973. ניקסון סיים את פעילות הוועדה במקום למנות מחליף ליועצו המדעי שהתפטר מתפקידו. אחר כך, בשנת 1976, הקים הקונגרס של ארצות הברית את "משרד המדע והמדיניות הטכנולוגית" (OSTP) חלק ממשרד הרשות המבצעת של נשיא ארצות הברית, ובכך תפקידו של היועץ המדעי הוקם מחדש. המשרד עוסק השפעות המדע והטכנולוגיה על עניינים מקומיים ובינלאומיים, והחוק שייסד את המשרד גם מסמיך אותו להוביל מאמצים בין-סוכנותיים לפיתוח ויישום מדיניות תקציבית של מדע וטכנולוגיה, ולעבודה עם המגזר הפרטי, ממשלות מדינות ארצות הברית והממשלות המקומיות, קהילות המדע וההשכלה גבוהה, כמו גם מדינות אחרות בעולם.

בשלהי יולי 2018 מינה הנשיא דונלד טראמפ את המטאורולוג קלווין דרוגמייר  ליועצו המדעי. מינויו של דרוגמייר אושר על ידי מליאת הסנאט של ארצות הברית ב-2 בינואר 2019, במהלך היום האחרון למושב הקונגרס ה-115. ב-11 בפברואר, דרוגמייר הושבע לתפקידו בידי סגן הנשיא מייק פנס.

בינואר 2021, הכריז הנשיא הנבחר של ארצות הברית ג'ו ביידן כי התפקיד יהיה במהלך ממשלו בדרגת קבינט, והודיע על מינויו של אריק לנדר לתפקיד. ב-7 בפברואר 2022 התפטר לנדר מתפקידו לאחר שהושמעו טענות כנגדו על כך שהתעמר בעובדיו ונהג בהם בבריונות.. את מקומו מילא במשך שמונה חודשים פרנסיס קולינס, מחוקרי פרויקט גנום האדם, עד אשר החליפה אותו אראטי פרבהאקר.

## הערות שוליים

מדעי
קטגוריה:נשיאות ארצות הברית
נקודת גרגורי (איי שטלנד הדרומיים)

**נקודת גרגורי** (באנגלית: **Gregory Point**) היא לשון יבשה סלעית בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

אורכה של לשון היבשה 700 מטרים.

לשון היבשה פונה לעבר מעבר דרייק.

הנקודה ממוקמת 12.85 קילומטרים מערבית - דרום מערבית מכף סמית'; 3.9 קילומטרים צפונית - מערבית מהר פסגה; ו-2 קילומטרים צפונית- צפון-מזרחית מנקודת מרקלי.

## היסטוריה
### גילוי ומיפוי הנקודה

הנקודה מופתה לראשונה על ידי קפטן הנרי פוסטר, בשנת 1829.

הנקודה מופתה מחדש על ידי יחידת הסקר ההידרוגרפי של חיל הים המלכותי (RN Hydrographic Survey Unit), בעונת המחקר (הקיץ האנטארקטי) 1951–1952.

הנקודה צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1955–1956.

### מקור השם

פוסטר קרא לחצי האי "כף גרגורי" (על שמו).

לימים, בעקבות תצלומי האוויר שהראו שמדובר בלשון יבשה ולא בחצי אי, שונה השם לשם הנוכחי.

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים
* נקודת גרגורי באתר הסקר הגאולוגי של ארצות הברית
* נקודת גרגורי באתר הגאזט האנטארקטי של ממשלת אוסטרליה
* נקודת גרגורי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נקודת גרגורי
* תצלום לוויין של אזור הנקודה, תוך סימון אתרים נוספים באזור באתר copernix
* נקודת גרגורי באתר marineregions

## הערות שוליים

גרגורי
טקדה

**טקדה** (ביפנית: **武田薬品工業株式会社**; באנגלית: The **Takeda Pharmaceutical Company Limited**) היא חברת תרופות רב-לאומית יפנית. זוהי חברת התרופות השלישית בגודלה באסיה, אחרי סינופארם ושאנגחאי פארמה, ואחת מ-20 חברות התרופות הגדולות בעולם לפי הכנסות. לחברה למעלה מ-49,578 עובדים ברחבי העולם. היא מתמקדת באונקולוגיה, מחלות נדירות, מדעי המוח, גסטרואנטרולוגיה, טיפולים וחיסונים שמקורם בפלזמה. המטה שלה ממוקם בצ'ו-קו, אוסקה, ויש לה משרד בניהונבאשי, צ'ואו, טוקיו.
## היסטוריה
ב-1781 החל צ'וביי טקדה בפעילות מכירת צמחי מרפא יפניים וסיניים מסורתיים באוסקה. במחצית השנייה של המאה ה-19 החל העסק בייבוא תרופות מהעולם המערבי. ב-1914 נוסדה חטיבת מחקר עצמאית והחברה החלה לשווק את מוצריה גם מחוץ ליפן. לאחר מלחמת העולם השנייה הקימה החברה את המפעל השני שלה על חורבות הבסיס הצבאי הימי היקארי. ב-1949 הונפקו מניות החברה בבורסה בטוקיו  ובאוסקה. ב-1985 הוקמה בארצות הברית חברת TAP Pharmaceuticals Inc שיתוף פעולה בין טקדה למעבדות אבוט.

הקבוצה כוללת נכון ל-2020 מעל 150 חברות מאוחדות ומסונפות, בהן חברת שייר שנרכשה ב-2019 תמורת כ-62 מיליארד דולר.

אתרי הייצור של החברה ממוקמים ביפן (טוקיו, אוסקה, שונאן, היקארי), ארצות הברית (פאלו אלטו, סן דייגו, דירפילד, בוסטון, בוזמן, מדיסון, פורט קולינס), ברזיל (ריו דה ז'ניירו), אנגליה (קיימברידג', לונדון), גרמניה (סינגן), שווייץ (ציריך), סין (גואנגג'ואו, שאנגחאי), סינגפור.

אתרי המחקר והפיתוח של החברה ממוקמים ביפן (אוסקה, היקארי), איטליה, אירלנד, גרמניה, אוסטריה, דנמרק, בלגיה, נורווגיה, פולין, רוסיה, סין, אינדונזיה, מקסיקו, ברזיל, ארגנטינה, קולומביה, אסטוניה והודו.

ב-2014 הוקמה שלוחת שיווק ומכירה בישראל (טקדה ישראל בע"מ).

## קישורים חיצוניים

* 

* טקדה ישראל

קטגוריה:חברות הנסחרות בבורסה לניירות ערך בניו יורק
קטגוריה:חברות במדד ניקיי 225
קטגוריה:יצרני תרופות
קטגוריה:חברות יפניות
הימרינג

**הימרינג** (באנגלית: **Himring**) הייתה גבעה בצפון מזרח בלריאנד, שעליה נבנה מבצר מיד'רוס, הבכור מבני פאנור. לאחר טביעתה של בלריאנד בסוף העידן הראשון, פסגת הימרינג נותרה מעל הגלים, וכונתה ה"אי הימלינג".

## היסטוריה
מבצר הימרינג הוקם כאשר בני פאנור הלכו מזרחה לאחר שתינגול התוודע לרצח העלף-בעלף שבצעו הנולדור בקרוביו מן הטלרי. היה זה המבצר הראשי של מיד'רוס, שממנו שמר על אזור הגבול הצפון-מזרחי שנודע כ"ארץ מיד'רוס".

הימרינג עמדה איתנה במהלך הדגור בראגולך, ועלפים רבים מהאזורים הסובבים, כולל אחיו של מיד'רוס, מגלור, נסוגו לשם. מצב זה נשאר כך מאות שנים, עד לנירנית ארנוידיאד. לאחר הקרב, הימרינג איננה מוזכרת יותר בסילמריליון כפי שפורסם, אך הרושם שנוצר הוא שהמבצר ננטש, מכיוון שבניו של פאנור כבר לא היו מסוגלים לאיישו, אפילו אם רצו.

אחרי מלחמת החרון, עת שקעה בלריאנד בים, פסגת הגבעה נותרה מעל הגלים ונראתה כאי קטן מול החוף הצפון-מערבי של הארץ התיכונה; במפות המקוריות שמלוות את שר הטבעות, האי נקרא "הימלינג".

## ראו גם
* דוריאת
* גונדולין

קטגוריה:שר הטבעות: מקומות
קטגוריה:הארץ התיכונה
מועדון גלי

**מועדון גלי** (באנגלית: **Glee club**) או **מועדון מקהלה** בארצות הברית הוא קבוצה מוזיקלית או קבוצת מקהלה, בעיקר של קולות גבריים אך גם של קולות נשיים או מעורבים, אשר באופן מסורתי מתמחה בשירת שירים קצרים – שירי גלי – על ידי שלישייה או רביעיות. בסוף המאה ה-19 זה היה פופולרי מאוד ברוב בתי הספר ונהפך למסורת שיש בתיכונים אמריקאים מאז ואילך.

גלי בבריטניה הגדולה (משנת 1603) או בריטניה (משנת 1707) אינו מתייחס לאווירה של המוזיקה או של זמריה, אלא לצורה ספציפית של שיר חלק באנגלית, שהיה פופולרי בין השנים 1650–1900, הגלי. מועדון הגלי הראשון ערך את הפגישה הראשונית שלו בבית הקפה ניוקאסל שבלונדון בשנת 1787. מועדוני Glee היו פופולריים מאוד בבריטניה מאז ועד אמצע 1850 אך עד אז הם הוחלפו על ידי חברות מקהלה גדולות יותר. אבל באמצע המאה ה-20, מועדוני שמחה נכונים כבר לא היו נפוצים.

המונח נותר בשימוש עכשווי עבור מקהלות שהוקמו במכללות, אוניברסיטאות ובתי ספר תיכוניים בצפון אמריקה, אם כי רוב מועדוני הגלי האמריקאיים הם מקהלות במובן הסטנדרטי, ולעיתים נדירות מבצעים שירי גלי.

## המועדונים הוותיקים ביותר בארצות הברית
מועדוני הגלי המכללתיים הוותיקים ביותר בארצות הברית הם, לפי שנת היסוד:

מועדון הגלי העתיק ביותר בארצות הברית שאינו מכללתי הוא מועדון הגלי של מנדלסוהן שנוסד בשנת 1866.

## ראו גם
* Glee

## לקריאה נוספת

* J. Lloyd Winstead (2013) **When Colleges Sang: The Story of Singing in American College Life**, University of Alabama Press, 


## הערות שוליים

קטגוריה:Glee
קטגוריה:ארגוני סטודנטים
Sara Ramirez (EP)

הוא המיני-אלבום הראשון של הזמר/ת המקסיקני/ת-אמריקאי/ת שרה רמירז. האלבום יצא לאור ב-27 במרץ 2011 על ידי חברות התקליטים אטרבידה רקורדס.

## רקע והפקה
המיני-אלבום מכיל ארבעה שירים, כולל השיר "The Story" אשר נכתב על ידי פיל הנסרות' ובוצע במקור על ידי ברנדי קרלילה באלבומה "The Story", משנת 2007 ושני שירים נכתבו יחד עם הסופר-מפיק, רוב ג'יילס, מלהקת The Rescues, שהפיקו גם את המיני-אלבום. ב-16 באפריל 2011, נכנס המיני-אלבום לראשונה למקום ה-37 במצעד הבילבורד 200, במקום התשיעי במצעד האלבומים העצמאיים של בילבורד ובמקום ה-38 במצעד האלבומים הקנדי. השיר "The Story", נכנס באותו שבוע למקום ה-69 במצעד בילבורד הוט 100, למקום 72 במצעד קנדה הוט 100 ולמקום 34 במצעד הסינגלים האירי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2011
צימרים

**צימרים** היא סדרת טלוויזיה ששודרה בשנת 2003 ב.

## עלילה
שייקה במשבר בחייו, הוא בגיל המעבר, הוא פוטר מעבודתו במפעל שהועסק ובנוסף אשתו רוצה להיפרד ממנו, ולפתע חייו משתנים כשעורך דין דופק אצלו בדלת ומודיע לו שהוא עומד לרשת מיליונים, אך זה מלווה בתנאי: הוא צריך לנהל עסק של צימרים במושב בגליל ואם הוא ינהל אותם בצורה נכונה והעסק לא יפשוט את הרגל תוך חמש שנים, הוא יירש את כל הסכום.

## שחקנים ודמויות
* **שייקה** (שמואל וילוז'ני)
* **ליאורה** (אודיה קורן), אשתו של שייקה.
* **נטלי** (אלונה טל), בתם של שייקה וליאורה.
* **זהבי** (דביר בנדק), עורך הדין שמטפל בירושה.
* **מיכה** (רמי ברוך), ראש ועד המושב.
* **ורדה** (סמדר קילצ'ינסקי), אשתו של מיכה.
* **שיבולת** (גלית גוטמן), עובדת בצימרים.
* **הניה** (ליא קניג), אלמנתו של ברשנוב ממנו שייקה ירש את העסק.
* **קלוד** (ירון לוי סבג), השף של עסק הצימרים.

## קישורים חיצוניים

## הערות שוליים

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2003
קטגוריה:הערוץ הראשון: תוכניות וסדרות
קטגוריה:המושב בתרבות ובאמנות
ג'ון הרלן קים

**ג'ון הרלן קים** (באנגלית: **John Harlan Kim**; נולד ב-10 בינואר 1993) הוא שחקן קולנוע וטלוויזיה אוסטרלי.

## ביוגרפיה
קים נולד במלבורן אוסטרליה להורים מהגרים מקוריאה הדרומית. בתיכון שיחק כדורסל ואז החל להתעניין במשחק.

## קריירה
האודישן הראשון של קים היה מול טום הנקס וסטיבן שפילברג לתפקיד בסדרת הטלוויזיה הפסיפיק, שם קיבל את תפקידו של חייל יפני בן 14 בפרק "אוקינאווה". לאחר מכן בילה קים שנתיים בסיום בית הספר התיכון ושיחק בתפקיד דייל "מכא" מקגרגור, דמות חוזרת באופרת הסבון האוסטרלית "שכנים שכנים".

בשנת 2014 לוהק קים לתפקיד ראשי בסדרת הטלוויזיה ההרפתקנית "שומרי האוצרות" בתפקיד אזיקיאל ג'ונס, גנב ו"אמן טכנולוגיות וחובב פשעים קלאסיים, שנהנה לשחק את איש העולם הגדול של המסתורין", תפקיד שהוא מילא במשך ארבע עונות. בשנת 2019 לוהק לתפקיד "גרג לי", סטודנט מבריק לרפואה, בסדרת הטלוויזיה "פנדורה".

בשנת 2021 לוהק לתפקיד בסרט "לבבות הארגמן".

ב-2023 החל לשחק בסדרה הדבר האחרון שהוא אמר לי בכיכובה של ג'ניפר גארנר. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים ממוצא דרום קוריאני
קטגוריה:אוסטרלים שנולדו ב-1993
עטלף צוף צינורי

**עטלף צוף צינורי** (שם מדעי: *Anoura fistulata*) הוא מין של עטלף חרקים ממשפחת הזיזפיים, החי בטבע באקוודור. הוא התגלה למדע ב-2005 והוא שייך לסוג *Anoura*. הוא בעל לשון ארוכה ביותר העוזרת לו להגיע לצוף פרחים נדירים במרומי האנדים.

עטלף זה הוא בעל הלשון הארוכה ביותר של יונק ביחס לבעליה, כשהיא מגיעה בפריסתה לאורך 8.5 ס"מ והיא תופסת 150% מאורך העטלף. המבנה שלה מזכיר את הלשון והלוע המפותלת של הפנגולניים או של דוב נמלים גדול, עם מבנה לוע צינורית הנעה מקנה הנשימה עד בית החזה, אם כי הלסת עצמה קצרה והלשון מגולגלת בתוכה רוב הזמן. הדבר נותן לעטלף כוח יניקה ושאיבה חזק מאוד, בו הוא משתמש כדי לשלוף את הצוף מפרחים כמו *Centropogon nigricans* וגם מאבקה ומחרקים שהוא מוצא.

עטלף זה נודע רק מכמה הרים מיוערים באקוודור ולא ידוע מה מצב אוכלוסייתו הכללית.

## קישורים חיצוניים

## הערות שוליים

קטגוריה:זיזפיים
קטגוריה:אקוודור: יונקים
קטגוריה:בעלי חיים שתוארו ב-2005
אלכסנדרו דימיטריה גיקה

**אלכסנדרו דימיטריה גיקה** (ברומנית: **Alexandru Dimitrie Ghica**; 1 במאי 1795 - ינואר 1862) היה השליט התקנוני הראשון של נסיכות ולאכיה בין אפריל 1834 ובין אוקטובר 1842 ומאוחר יותר קאימקאם בין 4 ביולי 1856 ובין אוקטובר 1858.

## חייו
גיקה נולד מנישואיו השלישיים של אביו, דימיטריה אלכסנדרו גיקה, באן גדול. מינויו כשליט ולאכיה עקף את הכללים, שחייבו כינוס בחירות מיוחד ונעשה בהסכמה בין האימפריה הרוסית והאימפריה העות'מאנית.

גיקה היה מחויב לשלוט על פי וברוח התקנון האורגני. כדי לשלוט על המצב האימפריה הרוסית הקיפה אותו בסוכניה, רוסים ויוונים ובמיוחד פיקח עליו הקונסול הרוסי פטרו ריקמאן, שהתערב בכל ענייני הארץ והפך למין מתווך בין השליט ובין יתר המנהל. הבחישות של הקונסול עוררו אופוזיציה לאומית וגררו את השליט לשגיאות. גיקה גם מינה שניים מאחיו, מיחאלקה וקוסטקה, הראשון במשרד הפנים והשני במשטרה - האחים נחשבו לבלתי מתאימים ואפילו בעלי כוונות רעות.

## קישורים חיצוניים

קטגוריה:שליטי ולאכיה
קטגוריה:ילידי 1795
קטגוריה:נפטרים ב-1862
יהודה זרחיה אזולאי

ממוזער|עיתון החבצלת משנת 1870 מיד לאחר פטירת ריז"א
**יהודה זרחיה אזולאי** היה חכם מרוקאי בן המאה ה-19, שעלה לירושלים ויצא בשליחותה מספר פעמים כשד"ר. כן היה אספן ומדפיס ומגיה של כתבים רבניים. החזיק ברשותו כתבי יד וספרים רבים ואף עסק בהדפסה של כמה מהם, ובראשם את ספריית החיד"א.

## ביוגרפיה
על פי הקדמה שכתב אזולאי לשו"ת הרדב"ז, נולד לרב משה בן הרב דוד. לפי מסורת בני המשפחה אמו הייתה בתו של אחת מבני החיד"א. יחוס זה לא התקבל על ידי יעקב משה טולידאנו. גם החוקר מאיר בניהו לא קיבל ייחוס זה, בהסתמך על דבריו של טולידאנו. גדל והתחנך בעיר מוגדור שבמרוקו. בשנת ה'תקע"ב (1812) קיבל המלצות מחכמי עירו ומחכמי מרקש וג'יברלטר לסייע לו לממש את שאיפתו לעלות ולהשתקע בארץ ישראל, והוא קיבל על עצמו לנסוע לארץ ישראל בלבד בתמורה לסיוע מנדיבי מרקש. בהיותו בקהיר קיבל על עצמו תפקיד למשך שנה בקהילה, אך התחרט כעבור כחצי שנה עקב שבועתו ועזב את התפקיד.

בספר קנין הגוף נאמא כי בשהותו במצרים בשנת ה'תקע"ה (1815) אירס אישה בשם חנה ברכה, וגירשה ולעת כתיבת הגט סיפר שבהיותו בערי אדום הוסיף לעצמו את השם 'זרחיה', "יען שבערי אדום שונאים את השם יהודה" ומאז חתם בשם יהודה זרחיה.

### בשליחויות ירושלים
באלול ה'תקע"ד (1814) יצא מירושלים בשליחות עצמו לאסוף כספים. חכמי העיר כתבו בהמלצתם כי הוא ניסה בכל כוחו להשתקע בירושלים ולישא שם אישה וכי הדבר לא הסתייע בידו, בשנת ה'תקע"ו (1816) שהה באיזמיר. באותה שנה הגיע לתוניס ושם הוא כתב תשובה הלכתית בנושא ספק ממזר. חכמי המקום כתבו לו הסכמה לשו"ת רדב"ז חלק חמישי שאותו הגיה. בשנת ה'תקע"ח (1818) הגיע לליבורנו והדפיס שם מכתב יד את שו"ת הרדב"ז חלק שישי בתוספות הגהותיו הרבות, כשבסוף הכרך הוא הדפיס את שו"ת מן השמים ותשובה הלכתית בעניין גט מעושה. הוא רכש בליבורנו מספר כתבי יד. בשנת התקפ"ו היה בצפת. בשנת ה'תקפ"ז (1827) הוא קבל המלצה מחכמי ירושלים להדפיס את פירושי רבי שלמה סיריליו לתלמוד ירושלמי. נשא לאישה את לאה יפה ממשפחה מיוחסת בקהילה האשכנזית בחברון ממנה נולד לו בנו הגדול רבי חיים יוסף דוד אזולאי מחכמי חב"ד בחברון.

בשנת ה'תק"ץ (1830) יצא כשד"ר בשליחות כולל הספרדים בירושלים למרוקו. באייר תקצ"ד, בעודו במרוקו, נפטרה אשתו באיסטנבול עקב מגפה. הרב אזולאי שב לירושלים, אך יצא ממנה בשנית בשליחות למרוקו בטבת התקצ"ה.

בחשוון ה'תקצ"ט נשא לאישה באיסטנבול את שרה בת רבי ירוחם הכהן. בשנה זו היה גם בטריאסטה, אייזנשטט, מטרסדורף וקרמנד שבאימפריה האוסטרית. הוא החל להדפיס את פירוש רבי שלמה סיריליו על התלמוד הירושלמי בווינה, אך ההדפסה נעצרה לאחר שני גליונות. לאחר שנת ה'ת"ר (1840) הביא לדפוס בסלוניקי את פירושי רבי יעקב בירב על משנה תורה לרמב"ם, אך גם ממנו נדפס רק גיליון אחד. בשנת ה'תר"ב היה בליבורנו. בשנת ה'תר"ג (1843) הוא שב לארץ והתגורר בחברון.

בשנת ה'תר"ח (1843) היה בצפון אפריקה, בפאס ובג'יברלטר. נשא אישה נוספת בשם רחל ונולד לו ממנה בן בשם חזקיהו. בשנת ה'תרט"ו (1856) הוא נמצא באלג'יר ונמצא גם ובשנת ה'תרכ"ח (1868) נמצא באוראן.

בסוף ימיו שב לארץ ישראל, וחלה בה. עד לפטירתו בכ' באב ה'תר"ל (1870). נקבר בבית הקברות בכפר יאסיף.

## לקריאה נוספת
* 
* אברהם יערי, **שלוחי ארץ ישראל**, עמ' 718 - 720, מוסד הרב קוק, ירושלים, תשי"א.
* 
* א. וינגרטן תפארת בנים אבותם באתר פורום לתורה

## קישורים חיצוניים
* 
* 
* 

## הערות שוליים

קטגוריה:שד"רים
קטגוריה:רבנים מרוקאים
קטגוריה:האימפריה העות'מאנית: רבנים
קטגוריה:עולים לארץ ישראל בשנים 1800–1881
קטגוריה:אנשי עליות קדומות לארץ ישראל
יהודה
קטגוריה:ארץ-ישראלים שנפטרו ב-1870
אולספלו

**אולספלו** (בהונגרית: **Olaszfalu**) הוא כפר במחוז וספרם שבמרכז הונגריה.
כמו יישובים רבים באירופה גם באולספלו מספר התושבים נמצא בירידה. כך, בשנת 1990 היה מספר התושבים 1,126 ובשנת 2020 רק 1,048 תושבים.

במהלך מלחמת העולם השנייה בוצע בתושבי הכפר טבח בו נהרגו 32 תושבים.

בשנת 1984 אוחד הכפר עם זירץ ובשנת 1993 קיבל מחדש את עצמאותו.
## יהודי אולספלו
באולספלו חיו יהודים בתקופות זמן שונות. ישנו תיעוד של יהודי יליד הכפר שנרצח בשואה.

חסידת אומות העולם אטלקה קונטיץ'  הייתה הגננת הראשונה של אולספלו ואף קיבלה לאחר המלחמה תואר אזרחית כבוד של הכפר.
## קישורים חיצוניים

*  

## הערות שוליים

קטגוריה:הונגריה: כפרים
יחסי אוזבקיסטן–מצרים

**יחסי אוזבקיסטן–מצרים** הם היחסים הדיפלומטיים שבין אוזבקיסטן ומצרים.

## סקירה כללית
שתי המדינות כוננו יחסים דיפלומטיים ב-23 בינואר 1992.

במהלך ביקור המשלחת המצרית הרשמית באוזבקיסטן בינואר 1992 וביקורו של נשיא אוזבקיסטן אסלאם קרימוב במצרים בדצמבר 1992, אושרו המטרות להעמקת והרחבת שיתוף הפעולה בין שתי המדינות בתחומים שונים. עד שנת 2000 נחתמו 10 הסכמים דו צדדיים בין שתי המדינות: יסודות היחסים ושיתופי הפעולה בין אוזבקיסטן ומצרים, קידום השקעות והגנה הדדית, שיתוף פעולה כלכלי, מדעי וטכני, שיתוף פעולה בתחום התעופה והתחבורה האווירית, שיתוף פעולה בין מכון טשקנט למדעי המזרח לבין אוניברסיטת אל-אזהר במצרים במדע ותרבות, והחשובים ביותר הם הסכמים בנושא שיתוף פעולה וייעוץ בין משרדי החוץ של מצרים ואוזבקיסטן.

## הערות שוליים

קטגוריה:ערכים ללא קטגוריות פיזיות - יחסי חוץ
New Love (שיר של סילק סיטי)

**New Love** (בעברית: **אהבה חדשה**) הוא סינגל שהוקלט על ידי ההרכב המוזיקלי הבריטי סילק סיטי בהשתתפות הזמרת-יוצרת הבריטית אלי גולדינג. השיר יצא לאור ב-21 בינואר 2021, על ידי חברות התקליטים קולומביה רקורדס, סוני מיוזיק ו-Silk City.

## רקע וכתיבה
השיר נכתב על ידי אלי גולדינג, דיפלו, מארק רונסון, סטיב מק, מקסים פיקארד וקלמנט פיקארד והופק על ידי אלכס מטריק, האחים פיקארד, ריטון וסילק סיטי. השיר הוא שיר בסגנון ההאוס, המשלב בתוכו גם את סוגת דאנס אלקטרוני.

בהצהרה לפני צאת הסינגל אמר דיפלו, "אני תמיד מתמלא בשמחה לחזור לאולפן עם מארק. אנחנו משתפים אחד את השני כל הזמן עם רעיונות מאז שהקמנו את סילק סיטי. כמן כם, הוצאנו את שיר ההאוס הקלאסי הזה ואלי הייתה נחמדה מאוד כאשר הסכימה להקליט אותו". מארק רונסון אמר "אני אוהב את המוזיקה שיוצאת כאשר דיפלו ואני נפגשים. יש במוזיקה איתו שמחה שונה מכל שאר הדברים האחרים שאני עובד עליהם. אני מכיר את אלי למעלה מעשר שנים, וזה נהדר סוף סוף ליצור איתה שיר".

## וידאו קליפ
הווידאו קליפ הנלווה שצולם לשיר בוים על ידי אנה סטינג והועלה לערוץ היוטיוב של דיפלו בשידור חי ב-22 בינואר 2021, בסמוך לצאתו של הסינגל עצמו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי מארק רונסון
קטגוריה:שירים שהוקלטו באולפני ההקלטות של הנסון
יחסי אוזבקיסטן–ברזיל

**יחסי אוזבקיסטן–ברזיל** הם היחסים הדיפלומטיים שבין אוזבקיסטן וברזיל. שתי המדינות כוננו יחסים דיפלומטיים ב-1993.

## יחסים כלכליים
נוצרו יחסי סחר וכלכלה בין הרפובליקה של אוזבקיסטן וברזיל והוקמה מסגרת חוקית לכך. מחזור המסחר של הרפובליקה של אוזבקיסטן עם ברזיל בשנת 1996 הסתכם ב-7.16 מיליון דולר. בסוף 1997 הסתכם מחזור הסחר ב-16.75 מיליון דולר. מתוך מחזור הסחר ב-1997 היו 93.8% היו זרעי שמן ופירות ו-6.2% היו טבק.

ב-17 באוגוסט 2015 נכנס לתוקף הסכם בין ממשלת אוזבקיסטן וממשלת ברזיל בנושא שיתוף פעולה כלכלי ומסחרי. לסחר בין ברזיל לאוזבקיסטן יש פוטנציאל לצמיחה. מחזור המסחר בשנת 2012 הגיע ל 22.8 מיליון דולר. בשנת 2018 מחזור הסחר בין ברזיל לאוזבקיסטן הסתכם בכ-38.37 מיליון דולר, המהווה את המדד הגבוה בהיסטוריה, כמעט מחצית הייצוא מברזיל (38.17 מיליון דולר בארצות הברית).

## הערות שוליים

קטגוריה:ערכים ללא קטגוריות פיזיות - יחסי חוץ
קארוי לוץ

**קארוי לוץ** או **קרל אנטון פאול לוץ** (בהונגרית: **Lotz Károly**, בגרמנית: **Karl Anton Paul Lotz**; 16 בדצמבר 1833 – 13 באוקטובר 1904) היה צייר גרמני-הונגרי.

## ביוגרפיה
קרל לוץ נולד בבאד הומבורג, גרמניה, ילדם השביעי והצעיר ביותר של וילהלם כריסטיאן לוץ ואנטוניה הפליך. אביו היה משרת של גוסטב, רוזן הסן-הומבורג, בתקופה שבה הנסיך ייצג את אוסטריה בקונגרס וינה, שבין היתר עניינו זכויות הריבונות של בית הסן-הומבורג על הסן-דרמשטאדט. מותו הפתאומי של איזק פון סינקלייר , הממונה על היחסים, הובילה את אביו לקחת על עצמו את התפקיד. כשהיה בהונגריה בשנת 1815 הכיר את אנטוניה הפליך בת ה-13, אליה נישא שלוש שנים מאוחר יותר. היא ילדה 8 ילדים, מתוכם קרל היה הצעיר ביותר.

אביו נפטר בשנת 1837 ואנטוניה העבירה את המשפחה לפשט (אחד משלושת החלקים המרכיבים של בודפשט, על הגדה המזרחית של נהר הדנובה). קרל השתתף בלימודי הגימנסיה. אף על פי שהיה קלוויניסטי, הוענקה לו מלגה על הישגיו האקדמיים יוצאי הדופן. הוא החל את הקריירה האמנותית שלו באקדמיה אצל הצייר הוונציאני  (1804-1860). מאוחר יותר הוא היה תלמידם של הציירים ההיסטוריים הנריק ובר (1818–1866) בבודפשט וקרל ראל (1812–1865) בווינה.

יחד עם ראל עבד במשימות רבות. מאוחר יותר החל בעבודות מקוריות משלו, תחילה כאמן נוף רומנטי בתמונות של מישורי השפלה ההונגרית, ואחר כך כיוצר ציורי קיר וציורי קיר מונומנטליים בסגנון המאסטר הוונציאני שלמד אצלו.

לאחר עבודות שונות בבודפשט הוא עבר לוינה. הוא הציב תוכניות לארמון גרנדיוזי, והשלים ציורי קיר שהזמין אב המנזר טיהאני עבור כנסיית המנזר שלו על שפת אגם בלטון. הוא נודע בזכות הדיוקנאות וציורי העירום שלו, שאשתו וגם בנותיו דגמנו בהן.

לוץ התחתן רק בגיל 58, כאשר נישא לאלמנה יאקובי, אשתו לשעבר של אחיו פאול יוהאן היינריך, שנפטר בשנת 1828. מכאן ואילך חתם על עבודותיו "קרולי יאקובי-לוץ".

בשנת 1882 מונה לוץ לפרופסור באקדמיות שונות לאמנות בבודפשט, ובשנת 1885 הפך לדיקן המחלקה לציור. הוא היה חבר כבוד באקדמיה לאמנויות ציור בווינה.

המשימה הציבורית החשובה האחרונה שלו הייתה "אפותאוזיס של שושלת הבסבורג", פרסקו תקרה ענקי בחדר ההבסבורגי של הארמון המלכותי שנבנה מחדש, אותו צייר בשנת 1903, שנה לפני מותו.

לוץ היה כבר חולה קשה כשעבד על הפרסקו. "אפותאוזיס" עקב אחר המסורות של ציור הבארוק והעבודה זכתה לשבחים. הפרסקו שרד את המלחמה ללא פגע, אך הוא נהרס בשנות החמישים.

הוא נפטר בשנת 1904 בבודפשט. נערכה לו הלוויה ממלכתית והוקדשה לו אנדרטה. תמונותיו, ורישומיו נתרמו למדינת הונגריה ונמצאים כעת במוזיאון שומפבסטי. בכמה ערים הונגריות ישנם רחובות על שמו.

## גלריה

File:Károly Lotz (1833-1904) Amor and Psyche 1902.jpg|אמור ופסיכה
File:Lotz Allegory of the Summer c. 1880.jpg|קיץ
File:Lotz Portrait of Ilona Lotz.jpg|דיוקן ביתו
File:Lotz Ploughing at Spring.jpg|חריש באביב
File:Lotz Watering.jpg|הבאר
File:Lotz Young Girl's Nude.jpg|עירום
File:Lotz Resting Stud.jpg|מנוחה

## קישורים חיצוניים

* 

## הערות שוליים

קטגוריה:ציירים הונגרים
קטגוריה:ציירים אוסטרים
קטגוריה:הונגרים שנולדו ב-1833
קטגוריה:גרמנים שנולדו ב-1833
קטגוריה:נפטרים ב-1904
סקאניה אומנידקא

**סקאניה אומנידקא** (באנגלית: **Scania OmniDekka**) הוא אוטובוס דו-קומתי עירוני, אשר יוצר על ידי יצרנית מרכבי אוטובוס **East Lancashire Coachbuilders** , אשר בשנת 2007 נרכשה על ידי יצרנית האוטובוסים **Darwen Group**  ומ-12 במרץ 2008 היה קרוי **Optare** , יצרנית האוטובוסים (חברת בת של **Ashok Leyland**  בשליטת הקונגלומרט **Hinduja Group** ).

שלדות "סקאניה אומנידקאז" התבססו על שלדות סקאניה סדרה "Scania 4-series" .

## ממאפייני "סקאניה אומנידקא"
* אוטובוס דו-קומתי
* 68–100 מושבים
* מנועי דיזל – טורבו
* אוטובוס נמוך-רצפה
* 1–2 דלתות כניסה

## גלריה

קובץ:Metrobus bus YN07 EXG.jpg | "סקאניה אומנידקא"
קובץ:Brighton & Hove 680 rear.JPG | "סקאניה אומנידקא"
קובץ:YN57 FYK (Route 29A) at Lewes Bus Station (8297519844).jpg | "סקאניה אומנידקא"
קובץ:YN57 FYE (Route 29) at York Place, Brighton (15427176016).jpg | "סקאניה אומנידקא"
קובץ:YN55 NKL; Transdev London; Trafalgar Square.jpg | "סקאניה אומנידקא"
קובץ:Brighton & Hove bus 683 "Terence Morgan" (YN57 FYE) 2007 Scania N94UD OmniDekka, Crowborough, 14 April 2011.jpg | "סקאניה אומנידקא", שנת 2007
קובץ:Reading Buses 801 July 2014.jpg | "סקאניה אומנידקא"
קובץ:Brighton and Hove Regency Route Scania OmniDekka.PNG | "סקאניה אומנידקא"


## ראו גם
* אופטר אולימפוס

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-2003
קטגוריה:כלי רכב בריטיים
קטגוריה:אוטובוס דו-קומתי
קטגוריה:כלי רכב מנוע אחורי
הימים הלבנים

**הימים הלבנים** (בערבית: **الأيام البيض**) הם הימים 13, 14, ו-15, בכל חודש בלוח השנה המוסלמי, ולפי המסורת האסלאמית הם ימים בעלי סגולות מיוחדות.
ממוזער|
הם נקראים "הימים לבנים" בגלל צבע הירח בימים אלה. הירח הופך לבן מאוד וניתן לראותו בעין בלתי מזוינת.

## צום
באסלאם, צום בימים הלבנים נחשב מוסתחב. ישנו חדית' המתעד לכאורה אמירה של מוחמד, נביא האסלאם, ובה נאמר "אם אתה צם שלושה ימים בכל חודש, אז שהם יהיו 13, 14 ו-15".

## הערות שוליים

קטגוריה:אסלאם
לבנים
יחסי אוזבקיסטן–קנדה

**יחסי אוזבקיסטן–קנדה** הם היחסים הדיפלומטיים שבין אוזבקיסטן וקנדה.

## יחסים כלכליים
יחסי המסחר והכלכלה בין שתי המדינות הולכים וגוברים מאז 1996. בשנת 1998 ייצוא אוזבקיסטן לקנדה כלל שירותים, מתכות ברזליות ומוצריהם. אוזבקיסטן רכשה קנדה ציוד חשמלי, פלסטיק, זכוכית, מוצרי דפוס, מוצרי חלב, בשר ודגים. בסוף שנת 1999 מחזור המסחר בין שתי המדינות הסתכם ב-15.68 מיליון דולר. היצוא מאוזבקיסטן לקנדה גדל מאוד, עם עודף של 6.77 מיליון דולר. ב-17 ביוני 1999 ממשלות שתי המדינות חתמו על האמנה למניעת מיסוי כפול ומניעת התחמקות פיסקלית ביחס למס על הכנסה והון.

הבנק הלאומי לפעילות כלכלית זרה של הרפובליקה של אוזבקיסטן יצר קשרים עם מספר מוסדות פיננסיים קנדיים. שתי המדינות ביססו שיתוף פעולה בתחומי החינוך, המדע והטכנולוגיה, כולל חילופי סטודנטים, סטודנטים לתארים מתקדמים, מורים ומומחים. בתחילת שנות האלפיים נרשמו באוזבקיסטן 13 חברות עם משקיעים קנדיים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'כיה–קנדה

**יחסי צ'כיה–קנדה** הם יחסי החוץ בין קנדה לצ'כיה.

שתי המדינות הן חברות מלאות בנאט"ו ובארגון לשיתוף פעולה ולפיתוח כלכלי. ישנם כ-94,000 אנשים ממוצא צ'כי המתגוררים בקנדה.

## יחסי סחר
שמאל|ממוזער|שגרירות קנדה בפראג
שמאל|ממוזער|שגרירות צ'כיה באוטווה
בשנת 2013, הייצוא הקנדי לצ'כיה הסתכם ב-134.8 מיליון דולר. סחורות קנדיות שנשלחו לצ'כיה כללו מטוסים, מסוקים וחלקים, מכונות, טורבו-מדחפים, מכשירים רפואיים, מזון לחיות מחמד, תרופות, ויטמינים, ברזל/פלדה, פלסטיק ומשקאות שאינם אלכוהוליים. היצוא מצ'כיה הסתכם ב 446.6 מיליון דולר. הסחורה הצ'כית כללה מכונות, מוצרי ברזל ופלדה, חלקי רכב, טרקטורים, צמיגים, מכשירים רפואיים, ציוד ספורט, אורניום, זכוכית ובירה.

## סכסוך ויזה
ביולי 2009 החזירה קנדה את דרישת הוויזה מהצ'כים בגלל מספר גבוה של מבקשי מקלט מצ'כיה, בעיקר צוענים. בתגובה צ'כיה החזירה את שגרירה בקנדה להתייעצויות, הטילה דרישת אשרה למחזיקי דרכונים דיפלומטיים ורשמיים קנדיים, וביקשה מהנציבות האירופית לדרוש ויזות מאזרחי קנדה כדי להיכנס לאיחוד האירופי (צ'כיה, כחברה באזור שנגן, אינה יכולה ליישם באופן חד צדדי דרישות ויזה או בקרות לאזרחים קנדיים).

ב-6 במאי 2009 בפסגת קנדה–האיחוד האירופי בפראג (בירת צ'כיה) החל משא ומתן להסכם כלכלה וסחר מקיף (CETA), הסכם סחר חופשי וזכויות יוצרים בין קנדה לאיחוד האירופי. צ'כיה הכריזה שהיא לא תאשר את ההסכם עד שתבוטל דרישת הוויזה על ידי קנדה, ובכך מנעה מכניסת ההסכם לתוקף.

ב-14 בנובמבר 2013, שגריר קנדה בצ'כיה אוטו ילינק הודיע על ביטול דרישת הוויזה לאזרחי צ'כיה.

## נציגויות דיפלומטיות
* קנדה מחזקה בצ'כיה שגרירות בפראג.
* צ'כיה מחזיקה בקנדה שגרירות באוטווה, קונסוליה כללית בטורונטו וקונסוליית כבוד בקלגרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פוקר קהילתי

**פוקר קהילתי** (באנגלית: **Community card poker**) הוא תת-משפחה של סגנונות פוקר, בהם היד של השחקן מורכבת מקלפים קהילתיים, שחשופים בפני כולם, וקלפים מוסתרים אשר רק השחקן רואה. המשחקים הנפוצים בתת-משפחה זו הם טקסס הולדם ואומהה הולדם.

המשחקים משוחקים לרוב עם חבילת קלפים סטנדרטית של 52 קלפים, אך קיימים גם משחקים המשתמשים בחלק מהקלפים בלבד. מספר הקלפים הקהילתיים והמוסתרים משתנה בין משחקים.

## סוגי הקלפים
* **קלפי קהילה** – קלפים החשופים לכלל השחקנים, אשר נפתחים בשלבים שונים בהתאם לווריאציית המשחק המשוחק.
* **קלפי השחקן** – קלפים המוסתרים בפני כלל השחקנים, וכל שחקן רשאי לצפות בקלפיו בלבד. לרוב מחולקים בתחילת המשחק, לפני חלוקת קלפי הקהילה.

כל שחקן מרכיב את ידו בעזרת קלפי הקהילה וקלפיו המוסתרים. מספר הקלפים בהם ניתן להשתמש משתנה בין וריאציות.

## מהלך המשחק
בתחילת המשחק מחולקים לכל שחקן מספר קלפים מוסתרים (Hole cards) אשר הם קלפי השחקן ורק לאותו השחקן ניתנת האפשרות לצפות בהם. לאחר סבב ההימורים הראשוני נפתחים שלושה קלפי קהילה (Flop) ואחריהם מתקיים סבב הימורים נוסף. בתום סבב ההימורים נפתח קלף קהילה נוסף (Turn) שאחריו מתקיים סבב הימורים נוסף. בתום סבב ההימורים נפתח קלף קהילה חמישי (River), ואחריו מתקיים סבב הימורים אחרון שבסופו נקבע המנצח.

מספר סבבי המשחק וכמות הקלפים הנפתחים עשויים להשתנות בווריאציות שונות. למשל, ב-"Double Board" נפתחים מספר כפול של קלפים, ב-"No River" לא נפתח הקלף החמישי, וב-"Ocean" ישנו סבב הימורים נוסף לאחר פתיחת קלף שישי.

## סוגי משחק נפוצים
* **[[טקסס הולדם]]** – כל שחקן מקבל שני קלפים מוסתרים, ובמהלך המשחק נפתחים חמישה קלפי קהילה. כל שחקן מרכיב את ידו בעזרת קלפיו המוסתרים וקלפי הקהילה, כאשר השחקן יכול לבחור האם להשתמש בשלושה, ארבעה או כל חמשת קלפי הקהילה, ובהתאמה להשתמש בשניים, אחד או לא להשתמש בקלפיו המוסתרים בכלל.
* **[[אומהה הולדם]]** – כל שחקן מקבל ארבעה קלפים מוסתרים, ובמהלך המשחק נפתחים חמישה קלפי קהילה. כל שחקן מרכיב את ידו בעזרת קלפיו המוסתרים וקלפי הקהילה, כאשר השחקן חייב להשתמש בשלושה קלפי קהילה ובשניים מתוך ארבעת קלפיו.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוקר
יחסי אוזבקיסטן–אלג'יריה

**יחסי אוזבקיסטן–אלג'יריה** הם היחסים הדיפלומטיים שבין אוזבקיסטן ואלג'יריה.

שיתוף פעולה כלכלי וסחר בין שתי המדינות רק התחילו להתבסס.

מחזור המסחר בין שתי המדינות בשנת 2000 הסתכם ב-1.3 אלף דולר אמריקאי. ברפובליקה של אוזבקיסטן הוקמו שני ארגונים עם משקיעים אלג'יריים. בנוסף ל"מסמך על שיתוף פעולה בחקלאות" שנחתם בין הרפובליקה של אוזבקיסטן ואלג'יריה, מכינים הסכמים בנושא סחר ושיתוף פעולה כלכלי, הגנה הדדית ועידוד השקעות, הימנעות ממיסוי כפול, שיתוף פעולה וסיוע הדדי בענייני מכס.

## הערות שוליים

קטגוריה:ערכים ללא קטגוריות פיזיות - יחסי חוץ
עימנואל וירט

ממוזער|עימנואל וירט, 1904
**עמנואל וירט** (בגרמנית: **Emanuel Wirth**; ) היה מורה למוזיקה, כנר וויולן גרמני, חבר ברביעיית יואכים, הוא נחשב לאחד המבצעים המבריקים ביותר בתקופתו.

## ביוגרפיה
וירט נולד בז'לוצ'י (בגרמנית: Luditz) במערב בוהמיה. הוא למד בפראג אצל מוריץ מילדנר. זמן מה הוא היה אמן הקונצרטים של תזמורת הספא בבאדן-באדן. בין השנים 1864 -1877 עבד ברוטרדם והציג קונצרט של אחת התזמורות המקומיות וכמורה, הוא הוביל רביעיית מיתרים. בשנת 1877, בשל עזיבתו של אדוארד רפולדי לדרזדן, הוא הוזמן לתפוס את מקומו בברלין כאחד מעוזריו של יוזף יואכים. הוא היה מורה לכינור וויולה בבית הספר הגבוה für Musik (בברלין), של יואכים. שם לימד לנגן על כינור וויולה. אוגוסט וילהלמי אמר שהוא המורה הטוב ביותר לכינור בדורו. התלמידים שלו כללו את אדמונד סוורן, אלברט סטויל, קרל פרילינג, וכריסטיאן טימנר.

וירט נפטר בברלין.

בנו ג'וזף וירט התחתן עם ג'וליה וירט לבית שטוקהאוזן (1886–1964), בתו של הזמר והמורה לקול יוליוס שטוקהאוזן.

על פי אחד מחבריו: 

## וירט ורביעיית יואכים
עימנואל וירט היה חבר ברביעיית יואכים כמעט 30 שנה, בין השנים: 1877-1906.

## הקדשת יצירות לוירט
לוירט כמו רבים מהנגנים, גם הוקדשו יצירות. להלן רשימה חלקית:
* רביעיית מיתרים מספר 3, אופוס 15b (וולדמר ברגיאל)
* רביעיית מיתרים מס '5, אופ' 63 (היינריך פון הרצוגנברג)
* שלישיית הפסנתר מס '2, אופ' 73 (צ'ארלס ויליירס סטנפורד)

## קישורים חיצוניים

קטגוריה:כנרים גרמנים
קטגוריה:גרמנים שנולדו ב-1842
קטגוריה:גרמנים שנפטרו ב-1923
פולי טרוטנברג

**פולי אלן טרוטנברג** (באנגלית: **Polly Ellen Trottenberg**; נולדה ב-16 במרץ 1964) היא יהודייה-אמריקאית וסגנית מזכיר התחבורה של ארצות הברית הנכנסת, לפני תפקיד זה הייתה נציבת משרד התחבורה של העיר ניו יורק.

## ביוגרפיה
טרוטנברג נולדה בבוסטון וגדלה בסטמפורד שבקונטיקט. היא עשתה את התואר הראשון שלה באמנויות ההיסטוריה במכללת ברנדר וסיימה את לימודי התואר ב-1986, את התואר השני שלה במינהל ציבורי עשתה באוניברסיטת הרווארד.

טרוטנברג שימשה כיועת למדיניות תחבורה לסנאטורים צ'אק שומר, ברברה בוקסר ודניאל פטריק מויניהאן. טרוטנברג גם עבדה במספר הזדמנויות ברשות הנמלים של ניו יורק וניו ג'רזי

בדצמבר 2013 טרוטנברג מונתה על ידי ראש עיריית ניו יורק, ביל דה בלאזיו לתפקיד מנהלת משרד התחבורה של ניו יורק . היא הושבעה לתפקיד בינואר 2014.

בנובמבר 2020 מונתה טרונברג להיות מתנדבת בצוות המעבר של נשיא ארצות הברית הנבחר, ג'ו ביידן בנושאים הנוגעים למחלקת התחבורה האמריקאית, חודשיים לאחר מכן הוכרז כי היא תשמש כסגניתו של מזכיר התחבורה, פיט בוטיג'ג' בממשלו של ביידן.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:יהודיות אמריקאיות
קטגוריה:עיריית ניו יורק
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
ואנג שינג

**ואנג שינג** (בסינית: **王兴**, נולד ב-18 בפברואר 1979) הוא מיליארדר סיני ומנכ"ל מייטואן-דיאנפינג. פורצ'ן דירגה את וואנג כמספר שלוש ברשימת "40 מתחת לגיל 40" לשנת 2018. פורבס העריך את הונו במעל 30 מיליארד דולר (ינואר 2021).

## השכלה
וואנג נולד בשנת 1979 בלונגיאן, פוג'יין, סין. הוא סיים תואר ראשון בהנדסת אלקטרוניקה באוניברסיטת צינגהואה בשנת 2001. הוא למד לדוקטורט בהנדסת מחשבים באוניברסיטת דלאוור בין השנים 2001–2004, אך נשר מהתוכנית. אף על פי כן, בשנת 2005 הוענק לו תואר שני בהנדסת מחשבים מאוניברסיטת דלאוור.

## סטארט-אפים
לאחר שנשר מאוניברסיטת דלאוור, ואנג חזר לסין, ועם זוג חברים, ניסה ליצור גרסה סינית לאתר הרשתות החברתיות דאז Friendster. האתר הראשון שלו נקרא Duoduoyou ("חברים רבים רבים"), והוא מכוון לסטודנטים באוניברסיטאות סיניות שונות. Duoduoyou לא הצליח "להמריא". לאחר מכן הוא הקים את יוזיטו שנועד לשרת סטודנטים סינים בחו"ל, אך האתר נסגר.

בשנת 2005 הוא יצר גרסה סינית של פייסבוק בשם Xiaonei (או "On Campus"). האתר היה להיט אך ואנג נאלץ למכור אותו בגלל בעיות כלכליות. הבעלים החדשים מיתגו מחדש את האתר, והוא נקרא כיום Renren ("כולם").

בשנת 2007 הוא יצר גרסה סינית של טוויטר בשם Fanfou . זה היה אתר המיקרו-בלוגינג הגדול הראשון של סין, אך עד מהרה הושבת על ידי הממשלה בגלל תוכן רגיש פוליטית. בסופו של דבר הורשה להיפתח מחדש, אך אז נכנסו לשוק אתרי מיקרו-בלוגים סיניים אחרים כמו סינה וויבו וטנסנט וויבו ותפסו נתח שוק משמעותי.

בשנת 2010 הקים את אתר רכישת הקבוצות הסינית Meituan, שהתבסס על המודל העסקי של גרופון. מיטואן הצליח מאוד והתמזג עם דיאנפינג בשנת 2015 והפך למייטואן-דיאנפינג.

## קישורים חיצוניים

## הערות שוליים

קטגוריה:מייסדי חברות טכנולוגיה סינים
קטגוריה:מיליארדרים סינים
קטגוריה:בוגרי אוניברסיטת דלאוור
קטגוריה:בוגרי אוניברסיטת צ'ינגחווה
קטגוריה:סינים שנולדו ב-1979
שלומית הבר-שיים

**שלומית הבר-שיים** (נולדה ב-1926) היא אמנית, ציירת ופסלת ישראלית.

## ביוגרפיה
הבר-שיים נולדה בתל אביב ב-1926. אמהּ הייתה האמנית רבקה ריגר קפלן ואביה היה מנכ"ל משרד החינוך אליעזר ריגר. למדה אמנות בבצלאל החדש אצל מרדכי ארדון ובשיקגו, ארצות הברית. לאחר סיום לימודיה עברה להתגורר בבוסטון, ארצות הברית. בשנת 2005 שבה לישראל והתיישבה בירושלים.

מ-1947 ועד לפטירתו ב-2020 הייתה נשואה לפרופ' אורי הבר-שיים. להם שתי בנות ובן.

## השכלה
* בית הספר בצלאל החדש לאומנות ולאמנות, ירושלים
* מכון האמנות של שיקגו, ארצות הברית

## פרסים
* 1983 – מלגת שהייה, מרכז ברסטון לגרפיקה, ירושלים
* 1984 – מלגת שהייה, משכנות שאננים, ירושלים
* 1994 – מענק הקרן הלאומית לאמנויות, ארצות הברית
* 2014 – מלגת שהייה, בית הספר הבינלאומי לגרפיקה, ונציה, איטליה

## קישורים חיצוניים
* 
* *Shlomith Haber-Schaim - Paintings, Prints and Drawings 1949-2019*  http://shlomithart.com/ppd.pdf

קטגוריה:גרפיקאים ישראלים
קטגוריה:גרפיקאיות ישראליות
קטגוריה:זוכי פרס גוטסדינר
קטגוריה:זוכי פרס דיזנגוף
קטגוריה:זוכי פרס סנדברג לאמנות ישראלית
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:צלמות ישראליות
קטגוריה:צלמים ישראלים
קטגוריה:בוגרות בית הספר בצלאל החדש לאומנות ולאמנות
קטגוריה:בוגרי בית הספר בצלאל החדש לאומנות ולאמנות
קטגוריה:בוגרות המכון לאמנות של שיקגו
קטגוריה:בוגרי המכון לאמנות של שיקגו
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1926
קטגוריה:ישראלים שנולדו ב-1926
נבות (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים
ביוג'ן

**ביוג'ן** (באנגלית: **Biogen**) היא חברת תרופות וביוטכנולוגיה אמריקאית.

## היסטוריה
החברה נוסדה ב-1978 בז'נבה על ידי הביולוגים צ׳ארלס וייסמן, קנת' מארי, פיליפ אלן שארפ (לימים זוכה פרס נובל לרפואה), וולטר גילברט (לימים זוכה פרס נובל לרפואה) והיינץ שאלר. מוצר החברה הראשון היה סינתוז של אינטרפרון אלפא על ידי וייסמן, פיתוח עבורו ניתן רישיון לשיווק לחברת התרופות שרינג פלאו  (כיום חלק ממרק). ב-1982 עבר מטה החברה לקיימברידג' שבמסצ'וסטס. ב-1983 הונפקו מניות החברה בנאסד"ק. ב-1986 הוקם מפעל הייצור הראשון של החברה במסצ'וסטס.

ב-2016 התפצלה מהחברה פעילות התרופות לטיפול בהמופיליה לחברה בשם Bioverativ, שנרכשה מאוחר יותר על ידי סאנופי.

נכון ל-2020 החברה מעסיקה כ-7,400 עובדים ברחבי העולם והכנסותיה כ-14.4 מיליארד דולר. החברה מתמקדת במחקר ופיתוח בתחום מדעי המוח ופתרונות רפואיים להפרעות נוירולוגיות.

## מוצרי החברה
*בנפלי (אטנרספט) לטיפול בדלקת מפרקים פסוריאטית, דלקת מפרקים שיגרונית, דלקת חוליות מקשחת
*ספינראזה (נוסינרסן) - לטיפול בניוון שרירים בעמוד השדרה
*אוונקס (אינטרפרון בטא 1a) - לטיפול בטרשת נפוצה
*טיסברי (נטליזומאב) - לטיפול בטרשת נפוצה
*VUMERITY (דירוקסימל פומאראט) - לטיפול בטרשת נפוצה
*טקפידרה (דימתיל פומרט) - לטיפול בטרשת נפוצה
*FAMPYRA (טבליות פמפרידין בשחרור מושהה) - לטיפול בטרשת נפוצה
*אוקרוואס (אוקרליזומאב) - לטיפול בטרשת נפוצה
*IMRALDI (אדלימומאב) תרופה ביוסימילר ליומירה לטיפול בדלקות
*FLIXABI (אינפליקסימאב) תרופה ביוסימילר לרמיקייד לטיפול בחולי מחלות אוטואימוניות שונות כגון מחלת קרוהן ודלקת מפרקים שיגרונית
*גזייבה (אובינוטוזומאב) - לטיפול במחלות ממאירות
*ריטוקסאן (ריטוקסימאב) - לטיפול במחלות ממאירות
* Aduhelm - להאטת הפגיעה של מחלת אלצהיימר במוח.

## קישורים חיצוניים

* 

## הערות שוליים

קטגוריה:חברות אמריקאיות הנסחרות בנאסד"ק
קטגוריה:יצרני תרופות
קטגוריה:חברות אמריקאיות
קטגוריה:חברות ביוטכנולוגיה
All Night (שיר של BTS וג'וס וורלד)

**All Night** (בעברית: **כל הלילה**) הוא שיר של הזמרים RM ו-שוגה מלהקת הבנים הדרום קוריאנית BTS יחד עם הראפר ג'וס וורלד. השיר יצא לאור ב-21 ביוני 2019 וזהו הסינגל השלישי מתוך אלבום הסאונד טראק *BTS World: Original Soundtrack.*

## מיקומי שיא

## הערות שוליים

קטגוריה:שירי BTS
קטגוריה:שירי ג'וס וורלד
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:שירים על לילות
מפת אברהם בר-יעקב (הגדת אמסטרדם)

ממוזער|350 פיקסלים|מפת אברהם בר יעקב - הגדת אמסטרדם
**מפת אברהם בר-יעקב** היא מפה עתיקה של ארץ ישראל, מעשה ידיו של אברהם בר יעקב הגר אשר הודפסה באמסטרדם בשנת 1695 ולאחר מכן בשנת 1712, כחלק מהגדת אמסטרדם. ככל הידוע, היא המפה העברית הראשונה המודפסת.

## תיאור המפה
קיים דמיון רב בין המפה של אברהם בר יוסף לבין המפה של הקרטוגרף והתאולוג ההולנדי כריסטיאן קראוק ואן אדריכום שהודפסה בסוף המאה ה-17, אך יש בה גם אלמנטים חדשים שהוכנסו על מנת להתאימה להגדה של פסח.

בכותרת המפה מסביר אברהם בר יוסף כי: "זאת לדעת לכל בר דעת דרך המסעות ארבעים שנה במדבר והרוחב והאורך של ארץ הקדושה מנהר מצרים עד עיר דמשק ומנחל ארנן עד הים הגדול ובתוכו כל שבת ושבת חלק נחלתו כאשר עיניכם **תחזנה** במשרם והמשכילים יבינם". במילה "תחזנה" הודגשו במהדורת ההגדה משנת 1695 האותיות ת', נ' ה', רמז לשנת תנ"ה שהיא שנת 1695. במהדורה משנת 1712, שהיא השנה העברית תע"ב, השנה מצוינת על ידי הדגשת האותיות "תחזנה ב". (בגימטרייה ח+ז+נ+ה = ע).

הצד הימני של המפה מוקדש כולו לסיפור יציאת מצרים, מירידת יעקב ובניו מצרימה בהזמנתו של יוסף ועד לחזרתם של בני ישראל לארץ. הדרך בה ירדו יעקב ובניו מצרימה מתחילה בעיר חברון ומסתיימת בארץ גושן. באמצע הדרך ציור קטן של עגלה רתומה לשני סוסים, רמז לעגלות ששלח יוסף כדי להביא את משפחתו למצרים (בראשית, מ"ה).

לאורך הדרך בה הלכו בני ישראל במדבר מסומנות כל ארבעים ואחת התחנות באמצעות מספר ואוהל קטן, לצד המקום בו ירד המן, מעמד הר סיני והמזבח שהוקם ממזרח ליריחו. במקרא שבתחתית המפה רשומים שמות התחנות כפי שפורטו בספר במדבר, פרק ל"ג.

על רקע "הים הגדול" (הים התיכון) מוצגים איורים נוספים בעלי אופי סמלי: אישה ערומה רכובה על תנין המסמלת את יבשת אפריקה ואת מצרים, השלכתו של יונה הנביא מאונייה בלב ים סוער ויציאתו לחוף מבטחים, שיירה של רפסודות המביאות למלך שלמה עצי ארז מלבנון לצורך בניית בית המקדש ופרות, וכוורות דבורים עם הכיתוב חלב ודבש.

מאחר שראש המפה פונה מזרחה לכיוון ירושלים כמנהג הנוצרים בימי הביניים, נוספה למפה שושנת רוחות המראה את כיוון רוחות השמיים.

המפה חתומה על ידי אברהם בר יוסף.

## ראו גם
* אברהם בר יעקב
* מפות ארץ הקודש

## קישורים חיצוניים
* מפת אברהם בר יעקב הגר, הספרייה הלאומית
## הערות שוליים

קטגוריה:מפות ארץ ישראל
קטגוריה:הגדות של פסח
קטגוריה:ספרי 1695
Wasted (שיר של ג'וס וורלד)

**Wasted** (בעברית: **מבוזבז** או **שיכור**) הוא שיר של הראפר האמריקאי ג'וס וורלד יחד עם הראפר ליל עוזי ורט. השיר יצא לאור ב-10 ביולי 2018, ולאחר מכן התווסף לאלבום *[[Goodbye & Good Riddance]]*, אלבום הבכורה של ג'וס וורלד; זהו שיתוף הפעולה היחיד באלבום.

## רקע
בשיר, מוזכר המשחק Grand Theft Auto; באתר האינטרנט HotNewHipHop נכתב על השיר: "שיר מקסים שמדבר על הכיתוב שאתה מקבל כאשר אתה מת במשחקי הווידאו של Grand Theft Auto". הבית של ליל עוזי ורט מלווה באפקט הדיסטורשן. לפני צאת השיר, ליל עוזי ורט וג'וס וורלד שיתפו פעולה יחד ברמיקס לשיר "Lucid Dreams"; השיר לא זכה לצאת לאור אך הצצה לשיר נחשפה ברשתות החברתיות.

## מיקומי שיא

## נתוני מכירות

## הערות שוליים

קטגוריה:שירי ג'וס וורלד
קטגוריה:שירי ליל עוזי ורט
קטגוריה:שירים באנגלית
קטגוריה:שירים על סמים